Yàlla

Yàlla, Buur Bi, sunu Boroom, Aji-Màgg Ji, Aji-Sàkk Ji..añs lépp a ngi joxoñ ki sàkk lépp ak ñépp.


Yàlla (ar : الله ; fr : Dieu; en : God; Seereer: Roog)

wolof naan ko Yàlla, njëkk Lislaam wolof "Yal" la daan wax namm ci "Yàlla" bi Lislaam dikkee, bawoo ci araab yi naan "Àllaa" ci lañu jëlee "Yal" yokk ci "Àllaa" naan "Yàlla" waaye teewul ba leegi wolof yi di jëfandikoo baatu "Yal" jooju ci seen i ñaan niki "Yal na nu Yàlla jéggal" "Yal na la Yàlla sàmm"...añs.

Wàll:Diine

Diine yépp saxal nañu ag amam, doonte wuute nañu ci jëmmam ak i meloom ku ne ak na mu ko jàppe. bu dee ci diibey kojug asamaan yi wuutewuñu ci ne mooy ki bind lépp te kenn bind ko niki diiney Yahuut, Nasaraan ak Lislaam.

Lislaam
Ci lislaam jullit ñi dañuy saxal amug Buur Yàlla mu bokk ci juróom-benn ponki ngëm yi. Bu ci nekk am na anam yu ñu war a gëme, nde am na ay melo yoo war a saxal ci jëmmam ji, am yoo war a dàq jombale ko ko, am wow day dagan ci moom.
Ni nu koy gëme nag mooy gëm ne am na te moo fi jiitu lépp te tàmbaleewul fenn, du fi jóg te mukk, niroowul ak menn mbindeef te ku doylu la ci boppam, aajewoowul jëm ci kenn te kenn ku ne ak lenn lu ne aajewoo na jëm ci Moom te it kenn la ku amul kenn mbaa lenn lu ko ñaareel ci jëmmam walla jëfam walla ay waxam walla wenn meloom, ku am kàttan la koo xam ne balaa daraa xew da koy bëgg te na mu ko bëgge lay 
ame, ku am xam-xam la kok réerewul dara, mbooleem li nu nekke ak li nuy bëgg a nekke dara umpu ko ci, day dund, day dégg lu kawe ak lu suufe, 
di gis lu nëbbu ak lu feeñ, di wax.

yi jomb ci moom nag te mooy yi manul a am ñoo di : ag ñàkk ; ñu naan Yàlla am na te amul, ak sosu 
nga xam ne mas naa ñàkk ginnaaw bi mu am walla darra am te neexu ko walla ameewul na mu ko bëggee walla muy tëx walla mu tëlee wax walla mu ñàkk a xam walla mu gumbë walla mu réerée darra walla muy faatu, li nga xam ne 
man naa am ci Moom man a ñàkk (Mooy Lu dagan) mooy def ak dindi, mbooleem li ngay gis walla mu toq ci sam xel daa dagan ci sa Boroom, bu ko neexee amal ko bu ko neexee ñàkkal ko. Boo boolee melo yii yépo day tollu ci ñaar fukki melo, mu war ci jullit bi mu gëmee ko nii.

Alxuraan
Bu nu delloo ci Alxuraan diba nu fekk Muy melal Boppam ciy warab yu fasantikoo ci biir téere bu sell bi, mu bokk ca Saar wi miy melale Boppam walla nu ne Da ci doon aajar Boppam; muy Saar 112 : SELLAL
4 - Laaya – Laata Gàddaay ga

Ci turu Yàlla Yërëmaakoon bi, Jaglewaakoon bi.

1. Waxal ne : “Yàlla, moom Kenn la (jenn Yàlla rekk la).
2. Moom Yàlla, Mooy Kilifa gi wareefa joyal mbir yi.
3. Jurul, te Kenn juru ko.
4. Te amul benni nàttangoo”.